
Direcţia Patrimoniu

         Str. M. Kogălniceanu  Nr.2 , Bl. VT3- parter 

          Telefon: 0252.321599   Fax: 0252.306326

              E-mail: primaria@primariadrobeta.ro
                           Nr.  
__________________________________________________________________________________
 
Referat de aprobare

privind aprobarea adiționării Contractului de concesiune nr. 969/23 ianuarie 2015
încheiat cu S.C. CIVIL&ROAD DEVELOPMENT AT  S.R.L.
1) Motivul emiterii actului administrativ cu caracter normativ
            Prin Contractul de concesiune nr. 969/23 ianuarie 2015, S.C. CIVIL&ROAD DEVELOPMENT AT S.R.L. a dobândit un drept de concesiune pentru o perioadă de 45 de ani  asupra imobilului teren în suprafață de 687 m.p. situat în Drobeta Turnu Severin, strada Crișan, ZONA Crișan, în vederea amenajării parcării și a locului de acces pentru a putea aproviziona și livra marfa. Contractul menționat s-a încheiat în baza art.41 din Legea 50/1991 ca urmare a preluării construcțiilor (complex comercial cu parter cu 18 încăperi, etaj cu 18 încăperi, etaj intermediar cu 5 încăperi și garaje) de la S.C. APOLODOR DANUBE S.R.L. în temeiul Contractului de vânzare cumpărare nr.2831/21.11.2014 autentificat de BIN Marta Ilinca Drobeta Turnu Severin.
Ulterior, realizării lucrării de cadastru referitoare la imobilul concesionat, s-a constatat că acesta face parte din suprafața totală de 962 m2 și este identificată cu NC 69739.

             Prin Cererea nr. 33575/02.09.2022,  S.C. CIVIL&ROAD DEVELOPMENT AT S.R.L. solicită concesionarea suprafeței de 275 m2 ( adică diferența de teren până la totalul de 962 m2) teren limitrof suprafeței de 687 m2  deținută în concesiune, inclus în aceeași suprafață de 962 mp. În acest context, petenta a fost notificată prin Adresa nr.24020/22.06.2023 în vederea achitării sumei de 16.541 lei, reprezentând contravaloarea folosinței pentru perioada 30.06.2020- 30.06.2023 inclusiv, adică ultimii 3 ani, ulterior acesta achitând cu ordin de plată în data de 03.07.2023 suma menționată.
            Din  Extrasul de carte funciară nr. 31890/19.08.2022 rezultă că imobilul teren în suprafață de 962 mp situat în Drobeta Turnu Severin, strada Crișan, ZONA Crișan, identificat cu NC 69739 este proprietatea municipiului Drobeta Turnu Severin, face parte din domeniul public și nu figurează în Registrul Spațiilor Verzi conform Adresa nr. 18734/15.05.2023 emisă de Direcția Tehnică.

            Prin Certificatul de urbanism nr. 667/14.06.2023 Serviciul Urbanism arată că imobilul teren în discuție este destinat consolidării, supraetajării, reparații, modernizări la construcțiile existente.

           Conform Raportului de evaluare nr.53T/22.06.2023, întocmit de către evaluatorul autorizat A.N.E.V.A.R. ing. Octavian Bordei, valoarea redevenței pentru o perioadă de 49 de ani, plătibilă în 25 de ani cu privire la imobilul teren în suprafață de 275 mp situat în Drobeta Turnu Severin, strada Crișan, ZONA Crișan, identificat cu NC 69739, este de 137.830 lei (27.772 Euro), adică 5.513 de lei/an (1.111 Euro/an) .

             Având în vedere situaţia de fapt şi de drept, Declarația nr. 1966/19.10.2022 a domnului Drinceanu Marius,  Declarația nr. 1859/05.10.2022 a doamnei Preda Floarea, ambele autentificate de BIN Cosmin Alexandru Șerban și raportat la dispoziţiile art.362 alin.3 cu trimitere la dispozițiile art.1243 C. Civ., propunem modificarea prin act adițional a obiectului și cuantumului redevenței Contractului de concesiune nr.969  din 23 ianuarie 2015, in sensul includerii si a suprafeței de 275 mp din Drobeta Turnu Severin, strada Crișan, ZONA Crișan, identificată cu NC 69739, termenul de plată fiind de 25 de ani, pentru o redevență de 5.513 de lei/an (1.111 Euro/an).
2)   Schimbări preconizate
       Nu este cazul.
3)   Impactul socio-economic al proiectului de act administrativ normativ
        Proiectul de hotărâre nu are un impact negativ din punct de vedere macroeconomic, al mediului concurenţial şi al domeniului acordării ajutoarelor sociale, al mediului de afaceri sau asupra mediului înconjurător. În ceea ce priveşte sarcinile administrative proiectul de hotărâre are implicaţii înspre minimum faţă de sarcinile administrative din prezent, pentru funcţionarii Direcţiei Patrimoniu.
4)   Impactul financiar asupra bugetului local,  atât pe termen scurt, pentru anul curent, cât şi pe termen lung 

       Proiectul de hotărâre nu are un efect negativ asupra bugetului local al municipiului Drobeta-Turnu Severin, contravaloarea serviciilor de evaluare, în suma de 600 de lei, urmând a fi recuperată de la concesionar, anterior semnarii actului adițional.
 5)  Efecte ale adoptării hotărârii consiliului local asupra legislatiei în vigoare 
       Nu este cazul.
6)  Consultările efectuate în vederea elaborării proiectului de act administrativ cu caracter  normativ individual
        Nu este cazul.
7)  Activităţi de informare publică privind elaborarea şi implementarea actului administrativ normativ

         Hotărârea consiliului Local va fi adusă la cunoştinţa publicului potrivit procedurii legale, respectiv publicarea pe site-ul www.primăriadrobeta.ro
8)  Implementarea dispozitivului hotărârii

         Ducerea la îndeplinire a dispozitivului hotărârii consiliului local, adoptate, revine Direcţiei Economice şi Direcţiei Patrimoniu.
Viceprimar,
Daniel Cîrjan

